

**REPUBLIKA HRVATSKA**

**KARLOVAČKA ŽUPANIJA**

**OPĆINA BOSILJEVO**

**OPĆINSKI NAČELNIK**

**KLASA: 351-01/23-01/1**

**URBROJ: 2133-12-01/01-23-01**

**Bosiljevo, 29.03.2023.**

**IZVJEŠĆE**

**O PROVEDBI PLANA GOSPODARENJA OTPADOM**

**OPĆINE BOSILJEVO**

**ZA 2022. GODINU**

**Ožujak, 2023.**

**Sadržaj**

1. UVOD
2. OBVEZE JEDINICE LOKALNE SAMOUPRAVE
3. DOKUMENTI PROSTORNOG UREĐENJA OPĆINE BOSILJEVO
4. PLAN GOSPODARENJA OTPADOM OPĆINE BOSILJEVO
5. ANALIZA, OCJENA STANJA I POTREBA U GOSPODARENJU OTPADOM NA PODRUČJU OPĆINE BOSILJEVO, UKLJUČUJUĆI OSTVARIVANJE CILJEVA
6. PODACI O VRSTAMA I KOLIČINAMA SAKUPLJENOG KOMUNALNOG, BIORAZGRADIVOG I DRUGOG ODVOJENO SAKUPLJENOG OTPADA TE PODACI O ODLAGANJU NA PODRUČJU OPĆINE BOSILJEVO
7. PODACI O LOKACIJAMA ONEČIŠĆENIM OTPADOM I NJIHOVOM UKLANJANJU
8. MJERE POTREBNE ZA OSTVARENJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA
9. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA
10. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE KRUPNOG (GLOMAZNOG) KOMUNALNOG OTPADA
11. NAČIN PRUŽANJA JAVNE USLUGE PRIKUPLJANJA MIJEŠANOG I BIORAZGRADIVOG KOMUNALNOG OTPADA
12. POPIS PROJEKATA ZA PROVEDBU ODREDBI PLANA, ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM
13. ROKOVI I NOSITELJI IZVRŠENJA PLANA
14. ZAKLJUČAK

**1. UVOD**

Općina Bosiljevo nalazi se u središtu Hrvatske, jedna je od 17 općina Karlovačke županije. Smještena je između rijeka Kupe i Dobre te se nalazi na sjecištu i čvorištu najvažnijih prometnica koje povezuju Europu s jadranskom obalom.

Zauzima područje od 111,00 km2

Općina Bosiljevo obuhvaća područje 43 naselja: Beč, Bitorajci, Bosiljevo, Dugače, Fučkovac, Hrsina, Korenić Brdo, Kraljevo Selo, Krč Bosiljevski, Laslavići, Lipošćaki, Lisičina Gorica, Novo Selo Bosiljevsko, Orišje, Potok Bosiljevski, Podrebar, Rendulići, Resnik Bosiljevski, Skoblić Brdo, Strgari, Vrhova Gorica, Varoš Bosiljevski, Dani, Grabrk, Malik, Mateše, Otok na Dobri, Podumol, Špehari, Soline, Umol, Bosanci, Fratrovci, Glavica, Jančani, Johi, Kasuni, Milani, Pribanjci, Sela Bosiljevska, Spahići, Žubrinci i Vodena Draga.

Prema popisu 2021. godine u Općini Bosiljevo živi 1040 stanovnika.

Općina Bosiljevo nema na svom području odlagalište otpada.

Stupanjem na snagu novog Zakona o gospodarenju otpadom (Narodne novine broj 84/21) Općina Bosiljevo pokrenula je postupak usklađivanja općih akata te je donijela novu Odluku o načinu pružanja javne usluge sakupljanja komunalnog otpada na području Općine Bosiljevo (Službeni glasnik Općine Bosiljevo broj 01/22).

Plan gospodarenja otpadom koji je Općina Bosiljevo donijela za razdoblje 2017.-2022., ostaje na snazi do donošenja županijskog plana gospodarenja otpadom, a obveza izvještavanja jedinica lokalne samouprave o provedbi Plana gospodarenja otpadom, u prijelaznom periodu u skladu sa 173. novog Zakona ostaje na snazi do 2023. godine.

Izvršno tijelo jedinice lokalne samouprave dužno je dostaviti godišnje izvješće o provedbi Plana gospodarenja otpadom, jedinici područne (regionalne) samouprave do 31. ožujka tekuće godine za prethodnu kalendarsku godinu i objaviti ga u svom službenom glasilu.

Prema članku 21. Zakona jedinice lokalne samouprave su dužne donijeti Plan gospodarenja otpadom za razdoblje od šest godina koji treba biti usklađen sa Zakonom i Planom RH uz prethodnu suglasnost upravnog tijela jedinice regionalne samouprave nadležnog za poslove zaštite okoliša.

Općina Bosiljevo donijela je Plan gospodarenja otpadom za razdoblje 2017.-2022., ishođena je suglasnost od strane Karlovačke županije te je objavljen u Službenom glasniku Općine Bosiljevo broj 7/18.

## ****2. OBVEZE**** JEDINICE LOKALNE SAMOUPRAVE

## Jedinica lokalne samouprave dužna je na svom području osigurati:

* javnu uslugu prikupljanja miješanog komunalnog otpada, i biorazgradivog komunalnog otpada,
* odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,
* sprječavanje odbacivanja otpada na način suprotan ovom Zakonu te uklanjanje tako odbačenog otpada,
* provedbu Plana,
* donošenje i provedbu Plana gospodarenja otpadom jedinice lokalne samouprave,
* provođenje izobrazno-informativnih aktivnosti na svom području,
* mogućnost provedbe akcija prikupljanja otpada.

Nakon provedenog javnog natječaja za dodjelu koncesije za pružanje javne usluge sakupljanja komunalnog otpada i uvođenja novog modela naplate po količinama predanog komunalnog otpada, dodijeljena je koncesija tvrtki Eko-Flor PLUS d.o.o. na rok od četiri godine.

Nabavljeni su spremnici za odvojeno sakupljanje plastike i papira na kućnom pragu, te su i isporučeni svakom korisniku koji je obuhvaćen sustavom odvoza miješanog komunalnog otpada.

Prikupljanje miješanog komunalnog otpada provoditi će dva puta mjesečno, a prikupljanje papira i kartona, plastike i metala prikupljati će se jednom mjesečno.

Prikupljanje krupnog (glomazni) otpada prikupljati će se dva puta godišnje prema dostavljenom rasporedu pružatelja javne usluge.

Manje količine otpada prikupljat će se putem mobilnog reciklažnog dvorišta prema dostavljenom rasporedu pružatelja usluge.

 Općina Bosiljevo je u sklopu provedbe projekta „*Poticanje mjera odvojenog sakupljanja komunalnog otpada*“, financiranog 80% od strane Fonda za zaštitu okoliša i energetsku učinkovitost, održala 5 edukativnih radionica o recikliranju za učenike osnovnih škola na području Općine Bosiljevo te 5 radionica na temu održivog gospodarenja otpadom, pravilnog odvajanja otpada u kućanstvima i ponovne uporabe predmeta za odraslo stanovništvo na području Općine Bosiljevo.

Dana 29. studenoga 2022. godine, održano je:

* 5 edukativnih radionica o recikliranju za učenike osnovnih škola na području Općine Bosiljevo
* 5 radionica na temu održivog gospodarenja otpadom, pravilnog odvajanja otpada u kućanstvima i ponovne uporabe predmeta za odraslo stanovništvo na području Općine Bosiljevo.

## ****3. DOKUMENTI PROSTORNOG UREĐENJA OPĆINE BOSILJEVO****

U Prostornom planu uređenja Općine Bosiljevo (Službeni glasnik Općine Bosiljevo broj 3/2019, 4/22) planirano je da će Općina Bosiljevo za trajno odlaganje komunalnog otpada koristi odlagalište predviđeno Prostornim planom Karlovačke županije.

Prostornim planom uređenja Općine Bosiljevo planirane su dvije lokacije za gospodarenje građevnim otpadom:

-izgradnja reciklažnog dvorišta za građevni otpad unutar površine kamenoloma u naselju Hrsina – kamenolom Plaškarica,

- izgradnja reciklažnog dvorišta za građevni otpad u gospodarskoj zoni I namjene, u naselju Bosanci.

Postavljanje mobilnog reciklažnog dvorišta planirano je na lokacijama:

-Bosiljevo, na javnoj površini, Ulica iseljenika Bosiljeva 6A

-Pribanjci, na javnoj površini, Pribanjci 50,

-Grabrk, na javnoj površini, Grabrk 1D,

-Vodena Draga, na javnoj površini, lokacija bivše otkupne stanice za mlijeko.

Zeleni otoci postavljeni su na sljedećim lokacijama: k.č. br. 138/1 k.o. Bosiljevo, k.č. br. 74/2 k.o. Vodena Draga, k.č. br. 710/1 k.o. Pribanjci, k.č. br. 988 k.o. Žubrinci, k.č. br. 88/1 k.o. Podrebar, k.č. br. 485/2 k.o. Grabrk, k.č. br. 395 k.o. Otok na Dobri, na kojima je trenutno postavljen samo spremnik za sakupljanje stakla.

## ****4. PLAN GOSPODARENJA OTPADOM OPĆINE BOSILJEVO****

Plan gospodarenja otpadom Općine Bosiljevo za razdoblje 2017.-2022. usvojen je krajem 2018. godine i objavljen u Službenom glasniku Općine Bosiljevo broj 7/18. Prethodno je ishođena suglasnost od strane Karlovačke županije.

Nisu rađene izmjene i dopune plana.

Planom su definirani ciljevi sprječavanja nastanka otpada :

* odvajanje gospodarskog rasta od porasta količina nastalog otpada
* očuvanje prirodnih resursa
* smanjenje ukupne mase otpada koja se odlaže na odlagališta
* smanjenje emisija onečišćujućih tvari u okoliš
* smanjenje opasnosti za zdravlje ljudi i okoliš

U tom smislu prioritet je sprječavanje nastanka komunalnog otpada, biootpada, električnog i elektronskog otpada, otpadnog papira i kartona te građevnog otpada.

Aktivnosti i mjere za ostvarivanje ciljeva gospodarenja komunalnim otpadom:

* Mjere sprječavanja nastanka otpada:
* Organizacija komunikacijske kampanje za građane
* Poticanje razmjene i ponovne uporabe isluženih proizvoda, odnosno doniranja hrane
* Promicanje kućnog kompostiranja
* Poticanje da se što više kupuju proizvodi koji se mogu reciklirati
* Poticanje da se pri kupovini izbjegava roba u jednokratnoj ambalaži
* Poticanje sprječavanja korištenja i nastanka otpadnih plastičnih vrećica i slične ambalaže
* Mjere prikupljanja miješanog komunalnog otpada i biorazgradivog komunalnog otpada.
* Mjere odvojenog prikupljanja otpadnog papira, metala, stakla, plastike i tekstila te krupnog (glomaznog) komunalnog otpada.

## ****5. ANALIZA, OCJENA STANJA I POTREBA U GOSPODARENJU OTPADOM NA PODRUČJU OPĆINE BOSILJEVO, UKLJUČUJUĆI OSTVARIVANJE CILJEVA****

Postojeće stanje sustava gospodarenja otpadom u Općini Bosiljevo u skladu je sa županijskim i državnim planskim dokumentom o gospodarenju otpadom i Zakonom o gospodarenju otpadom (NN 84/21).

Općina Bosiljevo je donijela Odluku o načinu pružanja javne usluge sakupljanja komunalnog otpada na području Općine Bosiljevo (Službeni glasnik Općine Bosiljevo broj 01/22), i u skladu s važećim propisima raspisala natječaj za dodjelu koncesije za pružanje javne usluge sakupljanja komunalnog otpada i posebnih kategorija otpada na području Općine.

Koncesije je dodijeljena poduzeće Eko-Flor Plus d.o.o. iz Oroslavlja na vrijeme od četiri godine.

Posebni otpad iz kućanstava sakuplja se putem mobilne jedinice reciklažnog dvorišta.

Uvođenjem sustava odvajanja otpada za reciklažu na kućnom pragu, uklonjeni su spremnici sa zelenih otoka, osim spremnika za staklo.

Općina je nabavila i podijelila spremnike za sakupljanje papira i plastike veličine 120 l (žute i plave) svim kućanstvima i pravnim osobama koji su u sustavu odvoza, za sakupljanje biorazgradivog otpada nema potrebe i građani ga kompostiraju u vlastitim komposterima i vrtovima.

Odvojeno sakupljeni otpad za recikliranje se predaje ovlaštenim sakupljačima, ovisno o vrsti otpada, a neopasni otpad se odlaže na različita odlagališta u RH (npr. „Ilovac“ u Karlovcu, odlagalište „Sodol“ u Ogulinu, „Johovača“ u Garešnici i druga odlagališta u RH).

Tablica 1. Mobilno reciklažno dvorište

|  |
| --- |
| **MOBILNO RECIKLAŽNO DVORIŠTE** |
| MRD planiran planom gospodarenja otpadom | **DA** |
| Naziv grada /općine koji pokriva MRD | Područje općine Bosiljevo |
| Izvor financiranja\* | JLS 100 % |
| Iznos predviđen za financiranje bez PDV-a |  |
| Ukupno utrošeno u financiranje bez PDV-a |  |
| Naziv pravne osobe koja upravlja MRD: | EKO-FLOR Plus d.o.o. |
| Upis u očevidnik reciklažnih dvorišta | DA |

Tablica 2. Reciklažno dvorište za građevni otpad

|  |
| --- |
| **RECIKLAŽNO DVORIŠTE ZA GRAĐEVNI OTPAD** |
| RDG planiran prostorno planskom dokumentacijom | **DA** |
| RDG planiran planom gospodarenja otpadom | **DA** |
| Naziv lokacije RDG |  1. Kamenolom Plaškarica , 2. Poslovna I zona - Bosanci |
| Broj katastarske čestice |  1. k.č. br. 1584/2, 1586/1 k.o. Hrsina, 2. k.č. br. 1171 k.o. Pribanjci |
| Naziv katastarske općine |  1. k.o. Hrsina  2. k.o. Pribanjci |
| Naziv grada /općine koji pokriva RDG | Općina Bosiljevo |
| Ishođena dokumentacija za RD | *-* |
| Izvor financiranja\* | *-* |
| Iznos predviđen za financiranje bez PDV-a | - |
| Ukupno utrošeno u financiranje bez PDV-a | - |
| Naziv pravne osobe koja upravlja RDG | - |

Općina Bosiljevo je tijekom 2022. godine u sklopu provedbe projekta „*Poticanje mjera odvojenog sakupljanja komunalnog otpada*“, financiranog 80% od strane Fonda za zaštitu okoliša i energetsku učinkovitost, održala 5 edukativnih radionica o recikliranju za učenike osnovnih škola na području Općine Bosiljevo te 5 radionica na temu održivog gospodarenja otpadom, pravilnog odvajanja otpada u kućanstvima i ponovne uporabe predmeta za odraslo stanovništvo na području Općine Bosiljevo.

Tiskano je i podijeljeno preko 500 letaka i brošura promotivnog materijala sa uputama i primjerima pravilnog razdvajanja otpada i informacijama o troškovima zbrinjavanja otpada koju plaćaju korisnici javne usluge, odnosno poticajnim mjerama za smanjenje troškova ukoliko smanjuju količine predanog miješanog komunalnog otpada.

Prikupljanje miješanog komunalnog otpada provodi se dva puta mjesečno, a prikupljanje papira i kartona, plastike i metala prikuplja se jednom mjesečno.

Prikupljanje krupnog (glomazni) otpada prikuplja se dva puta godišnje prema dostavljenom rasporedu pružatelja javne usluge.

## ****6. PODACI O VRSTAMA I KOLIČINAMA SAKUPLJENOG KOMUNALNOG, BIORAZGRADIVOG I DRUGOG ODVOJENO SAKUPLJENOG OTPADA TE PODACI O ODLAGANJU NA PODRUČJU OPĆINE BOSILJEVO****

Tablica 3. Vrste i količine proizvedenog otpada na području JLS

|  |  |  |  |  |
| --- | --- | --- | --- | --- |
| Komunalna tvrtka koja sakuplja otpad s područja grada /općine | Broj stanovnika obuhvaćen skupljanjem | Ključni broj otpada | Naziv otpada | Ukupno sakupljeno (preuzeto) u 2022. godiniu tonama  |
| Eko-Flor d.o.o. | 459 korisnika | 20-03-01 | Miješani komunalni otpad | 219,58 |
| 20-03-07 | Glomazni otpad | 2,86 |
| 15-01-0115-01-0215-01-0415-01-0720-01-39 | Odvojeno sakupljeni otpad za reciklažuPapir i kartonPlastikaMetalStaklena ambalažaPlastika | 2,761,881,181,180,94 |

##

## ****7. PODACI O LOKACIJAMA ONEČIŠĆENIM OTPADOM I NJIHOVOM UKLANJANJU****

 Na području općine Bosiljevo nema divljih odlagališta otpada.

Tijekom 2022. godine sanirana su dva divlja odlagališta otpada:

"Varoš Bosiljevski" – divlje odlagalište uz prometnicu D204 (manje količine glomaznog otpada), i "Bosanci" – divlje odlagalište uz prometnicu D3 (manje količine glomaznog otpada).

Na području Općine Bosiljevo u 2022. godini nastala je nova lokacija divljeg odlagališta otpada u naselju „Laslavići“, uz nerazvrstanu cestu, udaljeno od županijske ceste Vodena Draga – Bosiljevo oko 400 m. Procijenjene količine otpada su manje količine razbacanog otpada uz duž ceste pretežito plastične vrećice i plastika.

Tablica 4. Lokacije divljih odlagališta na području grada/općine

|  |  |  |  |  |
| --- | --- | --- | --- | --- |
| Redni broj | Naziv divljeg odlagališta | Procijenjena količina otpada u m3  | Najzastupljenija vrste odbačenog otpada | Divlje odlagalište uklonjenoDA/NE |
| 1. | „Skoblić Brdo“ – divlje odlagalište u šumi 100 m od ŽC 3174 (manje količine glomaznog i građevnog otpada) | 2 | Građevni otpad | NE |
| 2. | „Laslavići“ - divlje odlagalište u šumi 400 m od ŽC 3174  | - | Miješani komunalni otpad, plastika, manji komadi namještaja | NE |

## ****8. MJERE POTREBNE ZA OSTVARENJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA****

Provođenje mjera izbjegavanja i smanjivanja otpada ovisi o stalnoj i sustavnoj edukaciji i komunikaciji s javnošću.

Nabavljeni su spremnici za odvojeno sakupljanje plastike i papira i podijeljeni svim korisnicima javne usluge odvoza komunalnog otpada.

U prethodnom razdoblju nabavljeno je 20 kućnih kompostera koji će se podijeliti zainteresiranim građanima koji posjeduju objekte s okućnicom kako bi se smanjila ukupna masa miješanog otpada.

Općina Bosiljevo je tijekom 2022. godine u sklopu provedbe projekta „*Poticanje mjera odvojenog sakupljanja komunalnog otpada*“, financiranog 80% od strane Fonda za zaštitu okoliša i energetsku učinkovitost, održala 5 edukativnih radionica o recikliranju za učenike osnovnih škola na području Općine Bosiljevo te 5 radionica na temu održivog gospodarenja otpadom, pravilnog odvajanja otpada u kućanstvima i ponovne uporabe predmeta za odraslo stanovništvo na području Općine Bosiljevo.

Tiskano je i podijeljeno preko 500 letaka i brošura promotivnog materijala sa uputama i primjerima pravilnog razdvajanja otpada i informacijama o troškovima zbrinjavanja otpada koju plaćaju korisnici javne usluge, odnosno poticajnim mjerama za smanjenje troškova ukoliko smanjuju količine predanog miješanog komunalnog otpada.

## ****9. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA****

Mjere gospodarenja opasnim otpadom i posebnim kategorijama otpada (biootpad, otpadni tekstil i obuća, otpadna ambalaža, otpadne gume, otpadna ulja, otpadne baterije i akumulatori, otpadna vozila, otpad koji sadrži azbest, medicinski otpad, otpadni električni i elektronički uređaji i oprema, otpadni brodovi, morski otpad, građevni otpad, otpadni mulj) provode se postavljanjem mobilnog reciklažnog dvorišta u svim mjesnim odborima, četiri puta godišnje prema dostavljenom rasporedu pružatelja javne usluge.

Uvođenjem novog sustava odvoza i naplate otpada sa strukturom cijene koja se sastoji od fiksne naknade i varijabilnog dijela po količini predanog miješanog komunalnog otpada i razvrstavanja na kućnom pragu, uklonjeni su spremnici za posebne kategorije otpada, takozvani zeleni otoci koji su bili postavljeni na 7 lokacija, volumena 1100 l, za papir i karton, metal, staklo i plastiku ukupno 28 posuda. Ostavljeni su samo spremnici za staklo volumena 1100 l.

Zeleni otoci nisu bili svrhoviti jer se u njih nepropisno odlagao otpad i prilikom odvoza se miješao sa komunalnim otpadom, a Općina je plaćala kaznu zbog premale količine skupljenih posebnih kategorija otpada, izdvojenih iz miješanog komunalnog otpada.

**10. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE KRUPNOG (GLOMAZNOG) KOMUNALNOG OTPADA**

Općinsko vijeće Općine Bosiljevo donijelo je Odluku o davanju koncesije za obavljanje javne usluge prikupljanja, odvoza i zbrinjavanja miješanog komunalnog otpada sa područja Općine, tvrtki EKO-FLOR PLUS d.o.o. iz Oroslavlja na razdoblje od četiri godine (Službeni glasnik Općine Bosiljevo broj 03/22).

Miješani komunalni otpad prikuplja se putem spremnika veličine 120 l na kućnom pragu dva puta mjesečno.

Posebne kategorije otpada-plastika, metal i papir prikupljaju se jednom mjesečno na kućnom pragu u spremnicima 120 l.

Biorazgradivi otpad iz kućanstava se za sada ne prikuplja, građani ga kompostiraju u vlastitom vrtu.

Tablica 1. Broj korisnika u sustavu ( zapremina posuda) za prikupljanje miješanog komunalnog otpada i biorazgradivog otpada, te odvojeno prikupljanje otpadnog papira, metala, stakla i plastike na zelenim otocima

|  |  |  |  |  |
| --- | --- | --- | --- | --- |
| **Redni** **broj** | **Vrsta i veličina posuda** | **Broj korisnika na dan****01.01.2022.** | **Broj korisnika na dan****31.12.2022.** | **Izvor financijskih sredstava** |
| 1. | 120 litara | 386 | 433 | Cijena usluge |
| 2. | 240 litara | 32 | 26 | Cijena usluge |
| 3. | 1100 litara |  | 4 | Cijena usluge |
| 4. | 1100 litara – spremnici za odvojeno prikupljanje stakla – 7 lokacija ZO | 7 | 7 | - |
| 5. | 5 m3 – na groblju | 5 | 5 | Proračun Općine |

#

# ****11. NAČIN PRUŽANJA JAVNE USLUGE PRIKUPLJANJA MIJEŠANOG I BIORAZGRADIVOG KOMUNALNOG OTPADA****

Javna usluga prikupljanja, odvoza i zbrinjavanja komunalnog otpada na području Općine Bosiljevo obavlja se na temelju Odluke o davanju koncesije za obavljanje javne usluge prikupljanja, odvoza i zbrinjavanja komunalnog otpada sa područja Općine Bosiljevo (Službeni glasnik Općine Bosiljevo broj 03/22) sa 2 odvoza mjesečno, krupni glomazni otpad se odvozi dva puta godišnje, odvoz posebnih kategorija otpada 1 mjesečno.

Koncesionar EKO-FLOR PLUS d.o.o. vrši naplatu javne usluge sakupljanja i odvoza miješanog komunalnog i biorazgradivog otpada dostavom uplatnica korisnicima javne usluge.

Troškovi gospodarenja otpadom se obračunavaju prema cjeniku pružanja javne usluge koji se sastoji od fiksnog i varijabilnog dijela za 2 odvoza mjesečno, u fiksni dio naknade je uračunat odvoz posebnih kategorija otpada, predaja glomaznog otpada i manjih količina elektroničkog i opasnog otpada putem mobilnog reciklažnog dvorišta.

**Cjenik javne usluge sakupljanja komunalnog otpada na području Općine Bosiljevo primjenjuje se od 01.10.2022. godine, prema sljedećim cijenama:**

 **Tablica 1. - Cijena obvezne minimalne javne usluge (CMJU**) – *fiksni dio*

|  |  |  |
| --- | --- | --- |
| **Kategorija korisnika** | **Zapremnina spremnika** | **Cijena obvezne minimalne javne usluge (CMJU)** |
| Iznos u HRK(bez PDV-a) | Iznos u €(bez PDV-a) | Iznos u HRK(s PDV-om) | Iznos u €(s PDV-om) |
| Kućanstvo | Spremnik 120 l | 50,00 kn | 6,64 € | 56,50 kn | 7,50 € |
| Spremnik 240 l |
| Spremnik 1100 l |
| Vreća 120 l |
| Nije kućanstvo | Spremnik 120 l | 50,00 kn | 6,64 € | 56,50 kn | 7,50 € |
| Spremnik 240 l |
| Spremnik 1100 l |

**Tablica 2 - Jedinična cijena pražnjenja volumena spremnika – *varijabilni dio***

|  |  |  |
| --- | --- | --- |
| **Kategorija korisnika** | **Zapremnina spremnika** | **Jedinična cijena pražnjenja volumena spremnika** |
| Iznos u HRK(bez PDV-a) | Iznos u €(bez PDV-a) | Iznos u HRK(s PDV-om) | Iznos u €(s PDV-om) |
|  Kućanstvo | Spremnik 120 l |  15,93 kn |  2,11 € |  18,00 kn |  2,39 € |
| Spremnik 240 l |  28,32 kn |  3,76 € |  32,00 kn |  4,25 € |
| Spremnik 1100 l |  51,33 kn |  6,81 € |  58,00 kn |  7,70 € |
| Vreća 120 l🟋 |  10,62 kn |  1,41 € |  12,00 kn |  1,59 € |
| Nije kućanstvo | Spremnik 120 l |  15,93 kn |  2,11 € |  18,00 kn |  2,39 € |
| Spremnik 240 l |  28,32 kn |  3,76 € |  32,00 kn |  4,25 € |
| Spremnik 1100 l |  51,33 kn |  6,81 € |  58,00 kn |  7,70 € |

🟋 odnosi se na vreću za dodatnu količinu miješanog komunalnog otpada koju nije moguće odložiti u zaduženi spremnik (plastičnu kantu).

**Tablica 3. – Cjenik pražnjenja spremnika zapremnine 5 m3 i 7 m3**

|  |  |  |
| --- | --- | --- |
| **Kategorija korisnika** | **Zapremnina spremnika** | **Jedinična cijena pražnjenja volumena spremnika** |
| Iznos u HRK(bez PDV-a) | Iznos u €(bez PDV-a) | Iznos u HRK(s PDV-om) | Iznos u €(s PDV-om) |
| Nije kućanstvo | Spremnik 5 m3 |  0,88 kn |  0,12 € |  1,00 kn |  0,13 € |
| Spremnik 7 m3 |  1,77 kn |  0,23 € |  2,00 kn |  0,27 € |

**Tablica 4. Cijene za pružanje usluge vezane uz javnu uslugu sakupljanja otpada na području Općine** **Bosiljevo**

|  |  |  |  |
| --- | --- | --- | --- |
| **Opis usluge** | **Jedinica mjere** | **Cijena u HRK** (s PDV-om) | **Cijena u €** (s PDV-om) |
| Odvoz miješanog komunalnog otpada po zahtjevu korisnika | litra |  0,76 kn |  0,10 € |
| Odvoz krupnog (glomaznog) otpada po zahtjevu korisnika *(izvan redovnog termina)* | 5000 l | 2.892,30 kn | 383,87 € |
| Odvoz krupnog (glomaznog) otpada po zahtjevu korisnika *(izvan redovnog termina)* | 7000 l | 3.488,52 kn | 463,01 € |

## ****12. POPIS PROJEKATA ZA PROVEDBU ODREDBI PLANA, ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM****

Tijekom 2022. godine uveden je novi sustav naplate odvoza otpada prema količini predanog miješanog komunalnog otpada. Svi spremnici za miješani komunalni otpad su čipirani što omogućuje evidenciju broja pražnjenja spremnika.

Svim korisnicima javne usluge podijeljeni su žuti i plavi spremnici volumena 120 l za izdvajanje na kućnom pragu plastike i papira iz miješanog komunalnog otpada.

Provedena ja izobrazba i edukacija stanovništva o mjerama odvojenog prikupljanja i poticanja smanjenja nastanka otpada. Svim kućanstvima su podijeljeni letci i brošure, a isto će se ponoviti i tijekom 2023. godine.

Vrijednost projekta je 46.456,25 kuna, od čega su sredstva Fonda za zaštitu okoliša i energetsku učinkovitost 37.165,00 kuna, a 9.291,25 kuna su sredstav Općine Bosiljevo.

##  ****13. ROKOVI I NOSITELJI IZVRŠENJA PLANA****

|  |  |  |  |
| --- | --- | --- | --- |
| Redni broj | Predviđeno u PGO za 2022. god | IzvršenoDA/NE/DJELOMIČNO | Nositelj |
| 1 | Spremnici za sakupljanje otpada na mjestu nastanka (mKO ili rKO) | DA | KoncesionarEko-Flor Plus d.o.o. |
| 2 | Reciklažni (zeleni) otoci | DA | Općina Bosiljevo |
| 3 | Vrtni komposteri | DJELOMIČNO | Općina Bosiljevo |
| 4 | Sanacija lokacija onečišćenih otpadom odbačenim u okoliš | DJELOMIČNO | Općina Bosiljevo |
| 5 | Edukacija i nadzor | DA | Općina BosiljevoLEVEL PROJECT  |
| 6 | Projektno-tehnička dokumentacija | *-* | *-* |

## ****14. ZAKLJUČAK****

Općina Bosiljevo je u rokovima definiranim Zakonom o gospodarenju otpadom (NN 84/21) uskladila svoje opće akte sa novim propisima, sklopila ugovor o davanju koncesije za pružanje javne usluge sakupljanja komunalnog otpada poduzeće Eko-Flor Plus d.o.o., na vrijeme od 4 godine.

Uveden je novi model naplate i odvoza komunalnog otpada koji stimulira građane da više razdvajaju otpad u cilju smanjenja troškova zbrinjavanja prema količinama predanog miješanog komunalnog otpada i naplate po količini predanog miješanog komunalnog otpada. Javnu uslugu prikupljanja i odvoza miješanog komunalnog otpada u 2022. godini koristilo je ukupno 459 korisnika – domaćinstva i pravne osobe, čime je obuhvaćeno 100% stanovništva sa područja Općine.

Krupni glomazni otpad se odvozi dva puta godišnje, na zelenim otocima postavljeni su samo spremnici za odlaganje stakla, a pražnjenje se vrši nakon popunjavanja spremnika.

Novi model odvoza i naplate otpada uveden je 1.10.2022. godine, tako da će stvarni učinci mjera za smanjenje količina miješanog komunalnog otpada i povećanje izdvojenih količina posebnih kategorija otpada biti vidljivi krajem 2023. godine.

 **Općinski načelnik**

 **Josip Kasun**